ફેકલ્ટી ઓફ હેલ્થ સાયન્સ મણિપાલ એકેડમી હાયર એજ્યુકેશનના પ્રો વાઈસ ચાન્સેલર ડો. પૂર્ણિમા બલિગાએ જણાવ્યું કે, એવું પહેલી વખત થયું છે કે નલ ફેનોટાઈપનું પી બ્લડ ગ્રુપ ભારતમાં મળી આવ્યું છે. તેમણે બ્લડ બેંકની પહેલને પણ વખાણી છે, જેના પ્રયાસથી આ બ્લડ ગ્રુપની જાણ થઈ શકી છે. ઈમ્યુનો હેમોટોલજી એન્ડ બ્લડ ટ્રાન્સફ્યૂઝન ડિપાર્ટમેન્ટના હેડ પ્રોફેસર શામી શાસ્ત્રીએ જણાવ્યું કે, ‘દર્દીના શરીરમાં ઘણું જ રેર બ્લડ ગ્રુપ પી નલ અને એન્ટી પીપી 1 પીકે બોડી બ્લડ મળી આવ્યું છે.’ જોકે, દર્દીના બ્લડ ગ્રુપનું લોહી મળી ન શકવાને કારણે હાડકાંના વિશેષજ્ઞ પ્રોફેસર કિરણ આચાર્યની ટીમે દર્દીની સર્જરી બ્લડ ટ્રાન્સફ્યૂઝન વિના જ કરી. તેમણે કહ્યું કે, દર્દીનું હિમોગ્લોબિન વધ્યા બાદ તેને તેને બીજી દવાઓ આપવામાં આવશે.